CELEX: 32007D0152
Language: ro
Date: 2007-03-06 00:00:00
Title: 2007/152/CE: Decizia Comisiei din 6 martie 2007 de modificare a Deciziei 2006/805/CE privind măsurile pentru sănătatea animală și de combatere a pestei porcine clasice din Ungaria [notificată cu numărul C(2007) 671] (Text cu relevanță pentru SEE )

7.3.2007   
            
            
               RO
            
            
               Jurnalul Oficial al Uniunii Europene
            
            
               L 67/10
            
         
      DECIZIA COMISIEI
   
   din 6 martie 2007
   de modificare a Deciziei 2006/805/CE privind măsurile pentru sănătatea animală și de combatere a pestei porcine clasice din Ungaria
   [notificată cu numărul C(2007) 671]
   (Text cu relevanță pentru SEE)
   (2007/152/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 10 alineatul (4),
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (2), în special articolul 9 alineatul (4),
   întrucât:
   
               (1)
            
            
               Decizia 2006/805/CE a Comisiei din 24 noiembrie 2006 privind măsurile pentru sănătatea animală și de combatere a pestei porcine clasice în anumite state membre (3) a fost adoptată ca răspuns la apariția de focare de pestă porcină clasică în anumite state membre. Decizia menționată anterior stabilește anumite măsuri de combatere a pestei porcine clasice în aceste state membre.
            
         
               (2)
            
            
               Ungaria a comunicat Comisiei că în ianuarie 2007 s-a depistat prezența bolii la porcii sălbatici din departamentul Nógrád și au fost luate măsurile necesare pentru combaterea acestei boli în conformitate cu măsurile prevăzute în Directiva 2001/89/CE a Consiliului din 23 octombrie 2001 privind măsurile comunitare de combatere a pestei porcine clasice (4). În consecință, este necesar să se modifice Decizia 2006/805/CE astfel încât măsurile aferente de combatere a bolii prevăzute în respectiva decizie să se refere, de asemenea, și la respectivul departament.
            
         
               (3)
            
            
               Din motive de transparență a legislației comunitare, lista statelor membre sau a regiunilor respective prevăzute în anexa la Decizia 2006/805/CE trebuie înlocuită cu textul din anexa la prezenta decizie.
            
         
               (4)
            
            
               Prin urmare, Decizia 2006/805/CE trebuie modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Decizia 2006/805/CE se modifică după cum urmează:
   
               1.
            
            
               La articolul 1, primul alineat se înlocuiește cu următorul text:
               „Prezenta decizie stabilește anumite măsuri de combatere a pestei porcine clasice în statele membre sau regiuni după cum se prevede în anexă («statele membre în cauză»).”
            
         
               2.
            
            
               Anexa la Decizia 2006/805/CE se înlocuiește cu textul din anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 6 martie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 224, 18.8.1990, p. 29. Directivă, astfel cum a fost modificată ultima dată prin Directiva 2002/33/CE a Parlamentului European și a Consiliului (JO L 315, 19.11.2002, p. 14).
   
      (2)  JO L 395, 30.12.1989, p. 13. Directivă, astfel cum a fost modificată ultima dată prin Directiva 2004/41/CE a Parlamentului European și a Consiliului (JO L 157, 30.4.2004, p. 33).
   
      (3)  JO L 329, 25.11.2006, p. 67. Decizie, astfel cum a fost modificată prin Decizia 2007/137/CE (JO L 57, 24.2.2007, p. 25).
   
      (4)  JO L 316, 1.12.2001, p. 5. Directivă, astfel cum a fost modificată ultima dată prin Directiva 2006/104/CE (JO L 363, 20.12.2006, p. 352).
   
      ANEXĂ
      
         
            „ANEXĂ
            PARTEA I
            1.   Germania
            A.   Renania-Palatinat:
            
                        (a)
                     
                     
                        în Kreis Ahrweiler: comunele Adenau și Altenahr;
                     
                  
                        (b)
                     
                     
                        în Kreis Daun: comunele Obere Kyll și Hillesheim; în comuna Daun, localitățile Betteldorf, Dockweiler, Dreis-Brück, Hinterweiler și Kirchweiler; în comuna Kelberg, localitățile Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath și Welcherath; în comuna Gerolstein, localitățile Berlingen, Duppach, Hohenfels-Essingen, Kalenborn-Scheuern, Neroth, Pelm și Rockeskyll, și orașul Gerolstein;
                     
                  
                        (c)
                     
                     
                        în Kreis Bitburg-Prüm: în comuna Prüm, localitățile Büdesheim, Kleinlangenfeld, Neuendorf, Olzheim, Roth bei Prüm, Schwirzheim și Weinsheim.
                     
                  B.   Renania de Nord-Westfalia:
            
                        (a)
                     
                     
                        în Kreis Euskirchen: orașele Bad Münstereifel, Mechernich, Schleiden și localitățile Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim și Wißkirchen (în orașul Euskirchen) și comunele Blankenheim, Dahlem, Hellenthal, Kall și Nettersheim;
                     
                  
                        (b)
                     
                     
                        în Kreis Rhein-Sieg: orașele Meckenheim și Rheinbach, comuna Wachtberg, localitățile Witterschlick, Volmershofen și Heidgen (în comuna Alfter) și localitățile Buschhoven, Morenhoven, Miel și Odendorf (în comuna Swisttal);
                     
                  
                        (c)
                     
                     
                        orașul Aachen: sudul autostrăzilor A4, A544 și șoseaua federală (Bundesstrasse) B1;
                     
                  
                        (d)
                     
                     
                        orașul Bonn: sudul șoselei federale (Bundesstrasse) 56 și autostrada A565 (Bonn-Endenich spre Bonn-Poppelsdorf) și sud-vestul șoselei federale (Bundesstrasse) 9;
                     
                  
                        (e)
                     
                     
                        în Kreis Aachen: orașele Monschau și Stolberg și comunele Simmerath și Roetgen;
                     
                  
                        (f)
                     
                     
                        în Kreis Düren: orașele Heimbach și Nideggen și comunele Hürtgenwald și Langerwehe.
                     
                  2.   Franța
            Teritoriul departamentelor Bas-Rhin și Moselle situat la vest de Rin și de canalul Rin Marna, în nordul autostrăzii A4, la est de râul Sarre și la sud de granița cu Germania și comunele Holtzheim, Lingolsheim și Eckbolsheim.
            PARTEA II
            1.   Ungaria
            Teritoriul departamentului Nógrád.
            2.   Slovacia
            Teritoriul administrațiilor veterinare și alimentare din districtele Trenčín (inclusiv districtele Trenčín și Bánovce nad Bebravou), Prievidza (inclusiv districtele Prievidza și Partizánske), Púchov (numai districtul Ilava), Žiar nad Hronom (inclusiv districtele Žiar nad Hronom, Žarnovica și Banská Štiavnica), Zvolen (inclusiv districtele Zvolen, Krupina și Detva), Lučenec (inclusiv districtele Lučenec și Poltár) și Veľký Krtíš.
            PARTEA III
            1.   Bulgaria
            Întreg teritoriul Bulgariei.”